
D E K R E T
Nr.1255, datë 19.10.1995

PËR DISA NDRYSHIME NË LIGJIN NR.7936, DATË 18.5.1995 “PËR DISA NDRYSHIME NË LIGJIN NR.7609, DATË 22.9.1992 “PËR TARIFAT DOGANORE”

Në mbështetje të nenit 28, pika 19 të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave, 

D E K R E T O J:

Neni 1

Në ligjin nr.7936, datë 18.5.1995 “Për disa ndryshime në ligjin nr.7609, datë 22.9.1992 “Për tarifat doganore””, në sistemin tarifor të nomenklaturës së mallrave bëhen këto ndryshime:
a. Në seksionin 2, kapitulli 10, numri i kreut 10.01 dhe me kod doganor 1001.10 e 1001.90 “Grurë dhe meslin”; b.Në seksionin 2, kapitulli 10, numri i kreut 10.05 dhe në kod doganor 1005.10 e 1005.90 “Misër”; c.Në seksionin 2, kapitulli 2, numri i kreut 11.01 dhe me kod doganor 1101.00 “Miell gruri dhe miell meslini”; d. Në seksionin 2, kapitulli 2, numri i kreut 1102 dhe me kod doganor 1102.20 “Miell misri (si drith)”; tarifat doganore të ndryshohen nga 7 për qind në 0 për qind.

Neni 2

Ky dekret hyn në fuqi menjëherë dhe i shtrin efektet e tij deri në datën 10.6.1996.


KUNDËRFIRMOHET
KRYEMINISTRI 			PRESIDENTI I REPUBLIKËS
Aleksandër Meksi   			 Sali Berisha


